**1.MELLÉKLET**

**HÁZIREND**

Az Önkormányzati Piac, és vásár üzemeltetője a Besenyszög Község Önkormányzata Polgármesteri Hivatala, amelyet a piac és vásár működtetésében és az ezzel kapcsolatos panasz eljárásokban a jegyző képviseli.

1. A piaci és vásári rend megtartására az ott jelen lévő valamennyi személy köteles.

2. A piac helye az Erzsébet kert melletti piactér. Ideje: minden héten hétfői napon, , 500-1300 közötti időpontokban. Alkalmi árusítás a piactéren - a vonatkozó rendelkezések figyelembe vételével – a hét minden napján lehetséges.

3. Az országos állat- és kirakodóvásár helye: Jászladányi úti vásártér. Az országos állat- és kirakodóvásár ideje: minden év április 2., június 2. és október 2.vasárnapja.

Búcsúvásár helye: a Jászladányi úti kijelölt vásártér.

Búcsúvásár ideje: minden év június hónap harmadik vasárnapja.

1. A piac és a vásár területén az árusítóhelyeket az üzemeltető –lehetőség szerint- párhuzamos sorokban alakítja ki, úgy hogy az egymással szembe lévő sorok közt a távolság legalább 8 méter széles legyen.
2. Az üzemeltető a piacon és a vásáron az árusítóhelyeket érkezési sorrendben biztosítja. Az üzemeltető a piacon és a vásáron tartós fogyasztási cikkek árusítására, továbbá büfé vagy más vendéglátó- ipari tevékenység gyakorlására alkalmas árusítóhelyeket nem alakít ki.
3. Tilos a piacon és a vásáron hűtőtárolást igénylő termékek, továbbá füstölt húskészítmények forgalomba hozatala.

7. Tilos az árusítóhelyet a piaci, vásári tevékenységet nem szolgáló eszközökkel, valamint használaton kívüli göngyöleggel elfoglalni. A piac, vásár közlekedési útjai göngyöleggel, áruval, vagy közlekedési eszközzel nem torlaszolhatók el, s a vásárlók a vásárlásban és a közlekedésben nem akadályozhatók.

1. A helyhasználó az árusítóhelyen és annak közvetlen környékén köteles minden hulladékot folyamatosan összetakarítani és a kijelölt tárolóba tenni.
2. Az árusítóhelyen elhelyezett áru, göngyöleg és egyéb eszköz kezelése, megőrzése és tárolása a helyhasználó feladata. Az áru megromlásáért, értéke csökkenéséért vagy elvesztéséért az üzemeltetőt felelősség nem terheli.
3. A piac és vásár területén közlekedni csak a vonatkozó jogszabályok betartásával, és az üzemeltető áltat megszabott útvonalon és rendben lehet.
4. Az üzemeltető a piacfelügyelő útján köteles állandóan ellenőrizni és felügyelni a piac rendjét, továbbá az értékesítő tevékenység gyakorlására vonatkozó jogszabályok és szakhatósági előírások betartását. A piacfelügyelő munkaköre ellátása során köteles és jogosult a piac belső rendjére vonatkozó szabályok megtartását ellenőrizni és a szabályok megszegőivel szemben a házirendben meghatározott szankciókat alkalmazni.

12. [[1]](#footnote-1)10Az üzemeltető a vásári vagy a piaci tevékenységet folytató olyan személyek ellen, akik az árusításra vonatkozó szabályokat vagy a piac rendjét ismételten megszegik, szabálysértési eljárást kezdeményez.

13. A helyhasználó a kijelölt árusítóhelyet a díjszabásban [[2]](#footnote-2)1153/2005.(XII.15.) számú határozat/ megállapított mértékű helyhasználati díj megfizetése ellenében kapott helyjegy birtokában használhatja. A helyjegy másra nem ruházható át. A napi helyhasználat a díj megfizetése napján jogosít az elárusítóhely elfoglalására. Ha a helyhasználó az árusítóhelyet kiürítette, a terület újabb használati díj ellenében még ugyanazon a napon használatba adható.

1. A helyhasználat joga a helyjegy megváltása napján a piac, vásár nyitásától a zárásáig tart. Ezen időn belül a helyhasználó a helyjegyet köteles állandóan magánál tartani és az üzemeltető felszólítására felmutatni. Amennyiben a helyhasználó ellenőrzéskor a helyjegyet nem tudja bemutatni, köteles az árusítóhelyet kiüríteni, vagy a helypénzt újból megfizetni.
2. Az engedélyhez kötött kereskedelmi tevékenységre helyhasználat csak az engedély bemutatásával adható ki.

Balogh Zoltán

polgármester

1. 10 Módosítva a 32/2009.(XI.30.) számú rendelettel. [↑](#footnote-ref-1)
2. 1 Módosítva a 37/2005.(XII.19.) számú rendelettel [↑](#footnote-ref-2)